Diari Oficial de la Generalitat Valenciana


Sumari del DOGV 1387, del 24-09-1990 (1990/818773)

DECRET 148/1990, de 3 de setembre, del Consell de la Generalitat Valenciana, sobre control dels actes i acords de les entitats locals en matèria de l'ordenament jurídic urbanístic.
------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1990/09/03/148/dof/vci/html**

### Dades del document

Número de DOGV
:   1387

Data del DOGV
:   24-09-1990

Secció del DOGV
:   DISPOSICIONS GENERALS

Número del document
:   1990/818773


Data del document
:   03-09-1990

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 148/1990, de 3 de setembre, del Consell de la Generalitat Valenciana, sobre control dels actes i acords de les entitats locals en matèria de l'ordenament jurídic urbanístic.  
El Decret 10/1985, de 21 de juny, del Consell de la Generalitat Valenciana, actualitzà i refongué en un únic text l'assignació de funcions en matèria d?Administració Local, i assignà, en l'article 2.3.1, a la Conselleria de Governació, la competència per acordar la impugnació, davant la Jurisdicció Contenciosa-administrativa, dels actes i acords de les entitats locals que incorreguen en infracció de l'ordenament jurídic.  
Actualment aquesta competència inclou les facultats contingudes en els articles 64, 65 i 66 de la Llei 7/1985, de 2 d'abril, reguladora de les bases del Règim Local, i és exercida per la Conselleria d?Administració Pública, segons que disposa el Decret 114/1985, de 25 de juliol, del Consell de la Generalitat Valenciana, a través de la Direcció General d?Administració Local.  
El Decret 24/1987, de 16 de març, del Consell de la Generalitat Valenciana, va actualitzar l'assignació a diferents òrgans de les competències en matèria d'urbanisme, les quals foren transferides pel Reial Decret 299/1979, de 26 de gener, i va derogar el Decret del Consell del País Valencià, de 2 d'agost de 1979, pel qual s'efectuava una primera distribució que no regulava les comissions territorials d'urbanisme.  
De l?examen de les dues disposicions, i també dels reglaments orgànics i funcionals de les conselleries d?Administració Pública i d'Obres Públiques, Urbanisme i Transports, i reials decrets de transferències i disposicions que els despleguen, s'aprecia que és competència de la primera l?organització, règim jurídic, béns i serveis de les corporacions locals, i de la segona tot el que fa referència a inspecció del planejament, i la supervisió, tutela i foment de l'activitat urbanística i, segons el Decret 150/1989, de 16 d'octubre, del Consell de la Generalitat Valenciana, que va modificar els articles 23, 26 i 32 del Reglament Orgànic de la Conselleria d'Obres Públiques, Urbanisme i Transports, correspon a la Direcció General d'Urbanisme controlar la legalitat urbanística i la instrucció d?expedients disciplinaris.  
Ara bé, els actes i acords de les corporacions locals pels qual es - concedeixen llicències urbanístiques o s'aproven definitivament estudis de detall o altres instruments urbanístics estan sotmesos, igual que qualsevol altra classe d'actes o acords, al règim establert pels articles 56, 63, 64, 65 i 66 de la Llei 7/1985, de 2 d'abril, reguladora de les bases del Règim Local, amb subjecció, als terminis assenyalats en els articles 64, 65 i 66 de l'esmentada Llei 7/85, en tot allò que fa referència a la formulació de requeriments d'anul·lació i l'exercici d'accions impugnadores per possibles vulneracions de la legalitat urbanística.  
Atés que la Conselleria d'Obres públiques, Urbanisme i Transports és l?òrgan autonòmic que posseeix les competències i els mitjans materials i personals per controlar el planejament i la legalitat urbanística, és conseqüent l'atribució a aquesta de les facultats de demanar ampliació d'informació (article 64 de la Llei 7/1985), i formular requeriments d'anul·lació i acordar la impugnació, si s'escau, dels actes i acords de les corporacions a que fa referència el paràgraf anterior, quan estime que aquests vulneren la legalitat urbanística (articles 65 i 66 de la Llei 7/1985).  
Per tot això, i d'acord amb la competència exclusiva que reconeix a la Generalitat Valenciana l'article 31, números 1, 8 i 9, de l?Estatut d?autonomia de la Comunitat Valenciana, segons els articles 22.e) i 40 de la Llei de la Generalitat Valenciana 5/1983, de 30 de desembre, i a proposta dels consellers d'Administració Pública i d'Obres Públiques, Urbanisme i Transports, després de la deliberació del Consell de Is Generalitat Valenciana, en sessió celebrada el dia 3 de setembre de 1990,  
DECRETE:  
Article primer  
1. La comunicació a la Generalitat Valenciana, segons que estableix l'article 56 de la Llei 7/1985, de 2 d?abril, reguladora de les bases del Règim Local, dels actes i acords municipals relatius a la concessió de llicències d'obres, es trametrà a la Secretaria Permanent de la Comissió Territorial d'Urbanisme i només serà eficaç; si s'acompanya de la documentació que acredite els aspectes següents:  
a) Plànol d'ubicació de l'obra que permeta identificar el planejament aplicable segons la seua localització.  
b) Expressió gràfica o escrita de l'alçada, ús i volum de l?edificació, i també de la superfície i forma de la parcel·la i ocupació d?aquella dins d'aquesta.  
c) Còpia de l?informe tècnic i jurídic que s'haja utilitzat de base per a la resolució.  
2. Els ajuntaments hauran de notificar els actes dins dels sis dies següents al requeriment fet per l?òrgan esmentat, sense perjudici que ho hagen fet anteriorment, tal i com preveu l'apartat anterior.  
Article segon  
Quan els acords municipals tracten sobre l'aprovació definitiva d'estudis de detall o instruments urbanístics dels quals s'haja d'informar obligatòriament a la Comissió Territorial d'Urbanisme, tal i com preceptua la legislació del sòl, la notificació d'acords municipals a la Generalitat Valenciana, genèricament prevista en l'article 56 de la Llei reguladora de les bases de Règim Local, s'efectuarà per donar compliment al tràmit específic ordenat per la legislació urbanística, en la forma i el termini que aquesta preveu.  
Perquè la notificació siga eficaç a l?efecte previst en el citat precepte s'haurà d'acompanyar de la còpia d?actuacions i enviar-se a la corresponent Comissió Territorial.  
Article tercer  
S'atribueix al Conseller d'Obres Públiques, Urbanisme i Transports l'exercici de les competències establertes en els articles 64, 65 i 66 de la Llei 7/1985, de 2 d'abril, en tot el que fa referència a l'adequació a l'ordenament jurídic urbanístic dels actes i acords de les entitats locals que versen sobre les matèries establertes en els articles 1 i 2 d'aquest decret.  
DISPOSICIO ADDICIONAL:  
Es modifica l'article 2.3.1 del Decret 10/1985, de 21 de juny, del President de la Generalitat Valenciana, que queda redactat de la manera següent:  
«Acordar la impugnació, davant la Jurisdicció Contenciosa-administrativa, dels actes i acords de les entitats locals que incorreguen en infracció de l?ordenament jurídic, llevat d?aquelles que siguen competència del Conseller d'Obres. Públiques, Urbanisme i Transports.»  
DISPOSICIONS FINALS:  
Primera  
Queden facultats els consellers d?Administració Pública i d'Obres Públiques, Urbanisme i Transports per dictar les normes que calguen per a l'aplicació i el desplegament d'aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 3 de setembre de 1990.  
El President de la Generalitat Valenciana,   
JOAN LERMA I BLASCO  
El Conseller d'Obres Públiques, Urbanisme i Transports,   
EUGENIO BURRIEL DE ORUETA  
El Conseller d?Administració Pública,   
EMERIT BONO I MARTINEZ


Còpia Permalink ELI